621
20
ༀ༔ རྩ་གསུམ་ཀུན་འདུས་མ་ཧཱ་གུ་རུ་བདུད་འདུལ་རྒྱལ་པོ་ལས༔ བསྐང་བཤགས་དྲི་མེད་ཤེལ་གྱི་
མཆོད་སྡོང་ཞེས་བྱ་བ་བཞུགས་སོ༔
བསྐང་ གཅིག་ བཤགས།

གཏེར་ ལྷོ་ནུས་ལྡན་གསུང༌། ༑ གསར།
 ྂ༔ དྷཧྱསཿ ན་མོ་གུ་རུ་དྷེ་ཝ་དྷཱཀྐི་ནཱི་ཧཱུྃ༔ ཐེག་ཆེན་ལམ་ལ་གནས་པ་ཡི༔ རྣལ་འབྱོར་མཆེད་དང་
ལྕམ་དྲལ་གྱིས༔ རྒྱལ་བའི་ཐུགས་དམ་བསྐང་བ་དང༔ གཡར་དམ་ཉམས་ཆག་གསོ་བའི་ཆེད༔ སྐོང་བཤགས་ཟབ་མོའི་ཆོ་ག་
ནི༔ རྒྱུན་ཆད་མེད་པར་ཉམས་སུ་ལོངས༔ སྐོང་བའི་ཆོ་ག་བྱ་ཚུལ་ལ༔ རིན་ཆེན་སྣོད་ཀྱི་གཞོང་པ་རུ༔ རི་རབ་བང་རིམ་བཞི་
622

བསྐང་
གཉིས་
བཤགས།
ༀ༔ པའི་སྟེང༔ འབྲུ་ཟན་དཔལ་གྱི་གཏོར་བཤོས་དང༔ རང་འདྲ་བརྒྱད་ཀྱིས་མཛེས་པར་བསྐོར༔ དེ་འོག་དྲེགས་པའི་
བཤོས་བུ་བརྒྱད༔ དེ་འོག་བརྟན་མ་བཅུ་གཉིས་ལ༔ བཤོས་བུ་སྙིང་གིས་མཚན་པའི་གྲངས༔ དེ་འོག་བང་རིམ་རྣམས་སུ་ནི༔
གཟུགས་འགྲོས་སྣ་ཚོགས་ཆ་སྙོམས་བཀོད༔ ཕྱི་ནང་གསང་བའི་མཆོད་པས་བརྒྱན༔ དར་ཟབ་སྟག་རས་གཟིག་རས་སྤྲས༔ ཤ་
ས
623

གཏེར་ ལྷོ་ནུས་ལྡན་གསུང༌། གསར།
ཆེན་གུ་གུལ་སྦྱར་སྤོས་བསྲེགས༔ ཐོད་རྔ་རྐང་གླིང་རོལ་མོ་སྒྲོགས༔ སྙན་པའི་དབྱངས་ཀྱིས་འདི་སྐད་གྱེར༔ ཧཱུྃ་ཧྲཱིཿ འགྱུར་མེད་བདེ་ཆེན་དག་པའི་
ཞིང༔ བཅོམ་ལྡན་མགོན་པོ་འོད་དཔག་མེད༔ སྙིང་རྗེའི་གར་དབང་འགྲོ་བ་འདུལ༔ ཨོ་རྒྱན་བདུད་འདུལ་དྲག་པོ་རྩལ༔ ཡེ་
ཤེས་ལྷ་བཞི་གིང་མཁའ་འགྲོ༔ དམ་ཅན་སྲུང་མ་དྲེགས་པའི་ཚོགས༔ སྐོང་བའི་གནས་འདིར་གཤེགས་སུ་གསོལ༔ དགྱེས་
བཞུགས་ཕྱི་ནང་གསང་མཆོད་འབུལ༔ སྒོ་གསུམ་གུས་པས་ཕྱག་འཚལ་ཞིང༔ དམ་ཚིག་ཉམས་ཆག་འགལ་འཁྲུལ་བཤགས༔
གནས་མཆོག་འདིའམ་གཞན་དག་ཏུ༔ མཆོད་ཡོན་ཞབས་བསིལ་མེ་ཏོག་སྤོས༔ སྣང་གསལ་དྲི་ཆབ་ཞལ་ཟས་སྒྲ༔ བཀྲ་ཤིས་
624

བསྐང་
གསུམ་ བཤགས།
ༀ རྫས་རྟགས་རྒྱལ་སྲིད་བདུན༔ ཉེ་བའི་རིན་ཆེན་སྒེག་སོགས་བརྒྱད༔ གླིང་བཞི་རི་རབ་མཎྜལ་དང༔ འདོད་ཡོན་ལྷ་མོའི་
རོལ་པར་བཅས༔ རྒྱ་ཆེན་ཕྱི་ཡི་མཆོད་པ་འདིས༔ སངས་རྒྱས་ཆོས་ཚོགས་སྐུ་གསུམ་དང༔ རྩ་གསུམ་ཨོ་རྒྱན་དྲག་པོ་རྩལ༔
བདུད་འདུལ་རྒྱལ་པོའི་ཐུགས་དམ་བསྐང༔ གསང་བདག་གཤིན་རྗེ་རྟ་མགྲིན་དབང༔ མེ་དབལ་གིང་དང་མཁའ་འགྲོའི་
ཚོགས༔ དམ་ཅན་སྲུང་མའི་ཐུགས་དམ་བསྐང༔ གཟུགས་སྒྲ་དྲི་རོ་རེག་བྱ་ཆོས༔ དུར་ཁྲོད་རོལ་པའི་ཕོ་བྲང་ཀློང༔ རྔམ་
བརྗིད་དྲག་པོའི་གཞལ་ཡས་ཁང༔ ཁྲག་གི་ཨཉྙཾ་དུག་ཞབས་བསིལཿ༔ དབང་པོའི་མེ་ཏོག་ཤ་ཆེན་སྤོསཿ༔ ཚིལ་ཆེན་མར་མེ་མཁྲིས་
ས
625
མ

གཏེར་ ལྷོ་ནུས་ལྡན་གསུང༌། གསར།
པའི་དྲི༔ ཙིཏྟའི་ཞལ་ཟས་བྷནྟའི་རྔ༔ མཆོག་ཆེན་རྐང་གླིང་ཐོད་པའི་མཁར༔ ཤ་ཆེན་ལྔ་ཡི་བམ་ཆེན་བརྩིགས༔ བདུད་རྩི་ལྔ་
ཡི་རྒྱ་མཚོ་བསྐྱིལ༔ རྩ་བརྒྱད་སྟོང་སྦྱར་ཨ་མྲྀ་ཏ༔ རྒྱུ་གཉིས་རྐྱེན་སྦྱར་དྷུ་ཏི་ར༔ དམ་རྫས་སྟག་གཟིག་དོམ་དྲེད་ཤུན༔ དུར་
ཁྲོད་བཀོད་པའི་རྒྱན་ཆ་འདིས༔ སངས་རྒྱས་ཆོས་ཚོགས་སྐུ་གསུམ་དང༔ རྩ་གསུམ་ཨོ་རྒྱན་དྲག་པོ་རྩལ༔ བདུད་འདུལ་རྒྱལ་
པོའི་ཐུགས་དམ་བསྐང༔
གསང་བདག་གཤིན་རྗེ་རྟ་མགྲིན་དབང༔ མེ་དབལ་གིང་དང་མཁའ་འགྲོའི་ཚོགས༔ དམ་ཅན་སྲུང་
མའི་ཐུགས་དམ་བསྐང༔
ན་ཆེན་འཕྲུལ་གྱི་ལྡིང་ཁང་དུ༔ བླ་བྲེ་རྒྱལ་མཚན་འཕན་དང་གདུགས༔ ཡོལ་བ་དར་གྱི་ཆུན་འཕྱང་
626

བསྐང་
ༀ༔ བ༔ རྔ་ཡབ་བ་དན་རིན་ཆེན་དང༔ དྲྭ་བ་དྲྭ་ཕྱེད་ཀུན་ཏུ་འཁོར༔ ཁྲུས་རྫིང་མེ་ཏོག་ར་བ་དང༔ དར་གྱི་སྟོད་གཡོགས་
སྨད་ཤམ་ཚོགས༔ ཅོད་པན་ཕུ་དུང་དར་དཔྱང་དང༔ རིན་ཆེན་དབུ་རྒྱན་སེ་མོ་དོ༔ མགུལ་ཆུ་སྙན་ཆ་ཕྱག་ཞབས་གདུབ༔
གསེར་གྱི་འོག་པག་རུས་པའི་རྒྱན༔ པདྨ་དུང་ཅན་རི་དྭགས་མ༔ གླང་སྣ་བདེ་སྟོང་རྩལ་འཛིན་གྲོགས༔ དམ་རྫས་ཚོགས་ཀྱི་
འཁོར་ལོའི་རྫས༔ བཟའ་དང་བཅའ་བ་བཏུང་བའི་རིགས མྱོས་བྱེད་ཆང་གི་རྒྱ་མཚོ་དང༔ ཏིང་འཛིན་རོལ་པའི་གསང་
མཆོད་འདིས༔ སངས་རྒྱས་ཆོས་ཚོགས་སྐུ་གསུམ་དང༔ རྩ་གསུམ་ཨོ་རྒྱན་དྲག་པོ་རྩལ༔ བདུད་འདུལ་རྒྱལ་པོའི་ཐུགས་དམ་
ས
627

གཏེར་ ལྷོ་ནུས་ལྡན་གསུང༌། གསར།
བསྐང༔ གསང་བདག་གཤིན་རྗེ་རྟ་མགྲིན་དབང༔ མེ་དབལ་གིང་དང་མཁའ་འགྲོའི་ཚོགས༔ དམ་ཅན་སྲུང་མའི་ཐུགས་དམ་
བསྐང༔ འཁོར་འདས་ཆོས་ཀུན་གདོད་ནས་དག༔ གདལ་ཁྱབ་ཀ་དག་ཆོས་ཀྱི་སྐུ༔ གསལ་མདངས་ཆེན་པོ་ལོངས་སྤྱོད་
རྫོགསཿ༔ སྣ་ཚོགས་འཛིན་བྲལ་སྤྲུལ་པའི་སྐུ༔ སྣང་བའི་ངོ་བོ་པདྨ་འབྱུང༔ སྟོང་པའི་བདག་ཉིད་དཔལ་ཆེན་པོ༔ རིག་སྟོང་
ཤེས་རབ་བདུད་འདུལ་མ༔ ཉོན་མོངས་དུག་ལྔ་མ་སྤངས་པ༔ གནས་དག་གནས་འགྱུར་ཡེ་ཤེས་དངོས༔ ཡེ་ཤེས་ལྷ་བཞི་མཁའ་
འགྲོ་གིང༔ དུ་མར་སྣང་ཡང་ཆོས་ཉིད་གཅིག༔ འཁོར་འདས་བྱེད་པོ་རང་གི་སེམས༔ བླང་དོར་འཛིན་པའི་མཐའ་ལས་
628

ས
629
ম
ༀ༔ འདས༔ བསྐང་བྱ་སྐོང་བྱེད་གཉིས་སུ་མེད༔ ཡེ་ཤེས་མཉམ་རོལ་ཆེན་པོའི་ལྷ༔ དེ་བཞིན་ཉིད་ཀྱི་མཆོད་པ་འདིས༔
སངས་རྒྱས་ཆོས་ཚོགས་སྐུ་གསུམ་དང༔ རྩ་གསུམ་ཨོ་རྒྱན་དྲག་པོ་རྩལ༔ བདུད་འདུལ་རྒྱལ་པོའི་ཐུགས་དམ་བསྐང༔ གསང་
བདག་གཤིན་རྗེ་རྟ་མགྲིན་དབང༔ མེ་དབལ་གིང་དང་མཁའ་འགྲོའི་ཚོགས༔ དམ་ཅན་སྲུང་མའི་ཐུགས་དམ་བསྐང༔ དངོས་པོ་
སྟོང་ཉིད་ཀློང་དུ་བསྐང༔ སྣང་བ་ཡེ་ཤེས་ཀློང་དུ་བསྐང༔ གསལ་བ་ཤེས་རབ་ཀློང་དུ་བསྐང༔ སྡུག་བསྔལ་ཆོས་ཉིད་ཀློང་དུ་
བསྐང༔ སྐྱེ་བ་མེད་པའི་དབྱིངས་སུ་བསྐང༔ འགག་པ་མེད་པའི་མཁའ་ལ་བསྐང༔ སྐྱེ་འགག་གཉིས་མེད་ཀློང་དུ་བསྐང༔ ཧྲཱིཿ
བསྐང་
吧
བཤགས།

མཆོད་དུ་མེད་དེ་གཉིས་མེད་རོལ་པས་མཆོད༔ བསྐང་དུ་མེད་དེ་སྐྱེ་མེད་ཀློང་དུ་བསྐང༔ སྦྱོར་དུ་མེད་དེ་ཟུང་འཇུག་ཆེན་པོར་
སྦྱོར༔ སྒྲོལ་དུ་མེད་དེ་མཉམ་ཉིད་དབྱིངས་སུ་སྒྲོལ༔ ཡེ་སྦྱོར་ཡེ་སྒྲོལ་ཆེན་པོའི་ཐུགས་དམ་བསྐང༔ བསྐང་གྱུར་དབང་དང་
དངོས་གྲུབ་སྩལ་དུ་གསོལ༔ གཉིས་པ་འཇིག་རྟེན་དྲེགས་པའི་ཐུགས་དམ་བསྐང་བ་ནི༔ གསོལ་ཁའི་བར་རྣམས་འགྲེ་བྱང་འདི་ལྟར་གྱེར༔ དྲེགས་པའི་
ཐུགས་དམ་བསྐང་བའི་རྫས༔ གསང་ཆེན་རོལ་པའི་དུར་ཁྲོད་འདིར༔ བཀའ་འདས་ཚོགས་སུ་བསྒྲལ་ཟིན་ནས༔ དུར་ཁྲོད་བམ་
གྱི་ཁོག་པ་རུ༔ ཞིང་ཆེན་གཡང་གཞི་ཞིང་ཆུང་འཕན༔ ཉ་ཆེན་སྦྲུལ་གྱི་ཟ་ར་ཚག༔ རྒྱུ་མའི་ལྡ་ལྡི་ཙིཏྟ་ཡི༔ ཕོ་ལོང་སྐམ་རློན་
གཏེར་ ལྷོ་ནུས་ལྡན་གསུང༌། གསར།

 ྂ༔ ཐོད་པའི་ཕྲེང༔ གཏུམ་དྲག་ཤ་ཡི་རི་བོ་དང༔ འདོད་ཆགས་ཁྲག་གི་རྒྱ་མཚོ་འཁྱིལ༔ ཞེ་སྡང་རུས་པའི་རི་རབ་ཉིལ༔
ང་རྒྱལ་མཁྲིས་པའི་ཕུང་པོ་འབར༔ ཕྲག་དོག་གློ་སྙིང་ནང་རོལ་སྤུངས༔ ཁྲག་གི་ཨགྷཾ་དུག་ཞབས་བསིལ༔ དབང་ལྔའི་མེ་ཏོག་
གསུར་ཆེན་སྤོས༔ ཞུན་ཆེན་མར་མེ་མཁྲིས་པའི་དྲི༔ ཤ་རུས་ཞལ་ཟས་ཐོད་པའི་རྔ༔ རྐང་ཆེན་དུང་གི་གླིང་བུ་དང༔ མཆོག་གི་
ཧསྟས་དར་ནག་གཡབ༔ བྱ་ཅན་རི་གཡུང་ཆུ་གནས་གཟུགས༔ གོ་མཚོན་སྟག་གཟིག་དོམ་དྲེད་ཤུན༔ སྣ་ཚོགས་གར་གྱི་སྟངས་
སྟབས་དང༔ བདེ་སྟོང་གཉིས་སུ་མེད་པའི་གླུ༔ རིན་ཆེན་དར་ཟབ་སྨན་དང་འབྲུ༔ དམ་རྫས་སྨན་རཀ་གཏོར་མ་དང༔
み
ས
631
བསྐང་
དྲུག་ བཤགས།

གཏེར་ ལྷོ་ནུས་ལྡན་གསུང༌། གསར།
ཉམས་པའི་གཟུགས་ཀྱི་ལིང་ག་བསྐྱོན༔ སྣ་ཚོགས་དར་གྱི་ཅོད་པན་མཛེས༔ འོ་མ་ཇ་ཆང་ཁྲག་གི་སྐྱེམས༔ ཏ་ན་ག་ཎ་སྤྱོད་པའི་
མཆོག༔ དེ་ཡང་སྟོང་ཉིད་གཟོད་མའི་ཀློང༔ ཀུན་བཟང་རྒྱན་གྱི་རོལ་པའི་མཆོག༔ ཡོངས་སུ་བསྐང་བའི་མཆོད་པ་འདིས༔
དྲེགས་པའི་ལྷ་ཚོགས་ཐུགས་དམ་བསྐང༔ ཁྱེད་རྣམས་ཐུགས་དམ་བསྐང་ཟིན་ནས༔ བདག་གིས་བཅོལ་བའི་ཕྲིན་ལས་མཛོད༔
བཙུག་མདོས་དང་སྐང་མདོས་ཀྱི་སྐབས་སུ༔ གླིང་བཞི་འཇིག་རྟེན་བྱེ་བའི་ཞིང༔ བཀོད་པའི་རྣམ་པ་ཡུལ་ལས་འདས༔ མཐུན་རྫས་མཁོ་
དགུའི་བྱེ་བྲག་རྣམས༔ མ་ཚང་མེད་པར་ཡོངས་བསྡུས་ནས༔ བཤམས་ཤིང་བཀོད་པའི་མདོས་ཆེན་འདི༔ སྡེ་བརྒྱད་དྲེགས་པའི་
632

བསྐང་
_
བཤགས།
ཨོཾ༔ ཚོགས་ལ་འབུལ༔ དམ་རྫས་མདོས་ཆེན་འདི་བཞེས་ལ༔ ནད་ཁ་ཆོད་ལ་རིམས་ཁ་བསྒྱུར༔ ཡམས་ཁ་ཆོད་ལ་དལ་ཁ་
སྡོམས༔ ནད་མུག་མཚོན་གྱི་བསྐལ་པ་དང༔ ཀླ་ཀློ་ཧོར་སོགས་མཐའ་དམག་ཟློག༔ སྲིད་ཞི་ཕན་བདེའི་ལེགས་ཚོགས་སྤེལ༔
༣ དེང་བཟུང་མཆོག་ལ་མ་རེག་བར༔ དབྱེར་མེད་བསྟན་པའི་བྱ་ར་མཛོད༔ བཤད་སྒྲུབ་བསྟན་པས་ས་ཆེན་ཁྱབ༔ གསང་ཆེན་
ཐེག་ལ་ངེས་གནས་ཤིང༔ བླ་མེད་སྒྲུབ་པའི་གྲོགས་མཛོད་ཅིག༔ བཅོལ་བའི་ཕྲིན་ལས་འགྲུབ་པར་མཛོད༔ ཅེས་བསྐང་བའི་འགྲེས་
བྱང་ཀུན་ལ་སྦྱར༔ གསུམ་པ་བཤགས་པ་ནི༔ ཧོཿ བདེ་གཤེགས་ཆོས་སྐུ་གཟི་བརྗིད་འོད་དཔག་མེད༔ མ་འགག་རང་རྩལ་ལོངས་སྐུ་སྤྱན་
み
633

རས་གཟིགས༔ སྤྲོས་བྲལ་རང་བྱུང་བདུད་འདུལ་ཆེ་མཆོག་རྩལ༔ ཡེ་ཤེས་ལྷ་བཞི་གིང་དང་མཁའ་འགྲོའི་ཚོགས༔ དམ་ཅན་
སྲུང་མ་སྡེ་བརྒྱད་དྲེགས་པར་བཅས༔ ཐམས་ཅད་བདག་ལ་གསན་ཅིང་དགོངས་སུ་གསོལ༔ ཁམས་གསུམ་སེམས་ཅན་རྣམས་ཀྱི་
དོན་སླད་དུ༔ བདག་གིས་བླ་མེད་བྱང་ཆུབ་བསྒྲུབ་པའི་བློས༔ བསྟན་པའི་སྒོར་ཞུགས་མཆོག་གསུམ་སྐྱབས་ཞུས་ཤིང༔ བསྲུང་
བྱའི་དམ་ཚིག་ཉམས་པ་མཐོལ་ལོ་བཤགས༔ སོ་ཐར་རིས་བདུན་བཅས་པའི་ཁྲིམས་མནོས་ཤིང༔ ཉིས་བརྒྱ་ལྔ་བཅུ་རྩ་གསུམ་
སྡོམ་པ་ལས༔ ཉམས་ཆག་འགལ་འཁྲུལ་གྱུར་པ་ཅི་མཆིས་ཀུན༔ མི་འཆབ་མི་སྦེད་གནོང་འགྱོད་དྲག་པོས་བཤགས༔ མ་གྱུར་
གཏེར་ ལྷོ་ནུས་ལྡན་གསུང༌།
གསར།

ཨོཾ༔ འགྲོ་ཀུན་རྣམ་གྲོལ་ཐོབ་སེམས་ཀྱིས༔ ཚད་མེད་བཞི་ཡིས་ཀུན་བསླང་བསྡུ་དངོས་བཞི༔ འཇུག་པའི་ཕར་ཕྱིན་དྲུག་གམ་
བཅུ་ཡི་དོན༔ སྨོན་འཇུག་དོན་དམ་སེམས་བསྐྱེད་ཉམས་པ་བཤགས༔ ཐེག་ཆེན་གསང་སྔགས་དབང་གིས་རྒྱུད་སྨིན་ཅིང༔ ཀྲི་
༈ ཡ་ཨུ་པ་ཡོ་ག་ཕྱི་རྒྱུད་ཀྱི༔ རྩ་བ་ཡན་ལག་དམ་ཚིག་ཉམས་པ་ཀུན༔ གནོང་འགྱོད་དྲག་པོས་མཐོལ་བཤགས་བཟོད་པར་
གསོལ༔ གསང་སྔགས་མ་ཧཱ་ཡོ་གའི་སྒོར་ཞུགས་ནས༔ ཡེ་ནས་སྒོ་གསུམ་རྡོ་རྗེ་གསུམ་གྱི་ངང༔ མ་རིག་དབང་གིས་ཉམས་པ་
གང་བྱུང་བ༔ གནོང་འགྱོད་དྲག་པོས་མཐོལ་བཤགས་བཟོད་པར་གསོལ༔ གསང་སྔགས་ཨ་ནུ་ཡོ་གའི་སྒོར་ཞུགས་ནས༔ རྩ་
བསྐང་
བརྒྱད་ བཤགས།
_
ས
635

གཏེར་ ལྷོ་ནུས་ལྡན་གསུང༌།
གསར།
རླུང་བདེ་སྟོང་སྐུ་གསུམ་དག་པའི་ཀློང༔ བདེ་སྟོང་ཟུང་འཇུག་དམ་ལས་འགལ་བ་རྣམས༔ གནོང་འགྱོད་དྲག་པོས་མཐོལ་
བཤགས་བཟོད་པར་གསོལ༔ གསང་སྔགས་ཨ་ཏི་ཡོ་གའི་སྒོར་ཞུགས་ནས༔ ཟབ་ཞི་སྤྲོས་བྲལ་ཡང་དག་འདུས་མ་བྱས༔ འཁོར་
འདས་ཡོངས་ལ་ཁྱབ་པར་མ་རྟོགས་པའི༔ ཉམས་ཆག་འགལ་འཁྲུལ་ཅི་མཆིས་མཐོལ་ལོ་བཤགས༔ གཞན་ཡང་གསང་སྔགས་
གཞུང་གི་དམ་ཚིག་ལས༔ མཚམས་མེད་ལྔ་དང་ལྕི་བཞི་ལོག་པ་བརྒྱད༔ མི་དགེ་བཅུ་ཡི་ལས་རྣམས་ཅི་བགྱིས་པ༔ གནོང་འགྱོད་
དྲག་པོས་མཐོལ་བཤགས་བཟོད་པར་གསོལ༔ རྡོ་རྗེ་སློབ་དཔོན་མཆེད་ལྕམ་སྤུན་ལ་འཁུ བསྐྱེད་རྫོགས་བཟླས་སྒོམ་བར་ཆད་
636

བསྐང་ དགུ་བྱོན། བཤགས།
ཚོགས་གཏོར་ཆག ཉམས་དང་མ་སྨིན་རྣམས་ལ་གསང་བ་བསྒྲགས༔ སྐུ་གསུམ་དམ་ཚིག་ཉམས་པ་མཐོལ་ལོ་
བཤགས༔ གཞན་ཡང་སྤྱད་བྱ་ལྔ་དང་མི་སྤངས་ལྔ༔ བླང་བྱ་ལྔ་དང་བསྒྲུབ་པར་བྱ་བ་ལྔ༔ ཤེས་བྱ་ལྔ་སོགས་ཡན་ལག་དམ་ཚིག་
གི༔ ཉམས་ཆག་འགལ་འཁྲུལ་ཅི་མཆིས་མཐོལ་ལོ་བཤགས༔ མདོར་ན་སྔགས་ཀྱི་དམ་ཚིག་ས་ཡ་དང༔ འབུམ་སྡེའི་ཆ་ལ་ཚོར་
དང་མ་ཚོར་གྱི༔ ཉམས་ཆག་འགལ་འཁྲུལ་གྱུར་པ་ཅི་མཆིས་པ༔ གནོང་འགྱོད་དྲག་པོས་མཐོལ་བཤགས་བཟོད་པར་གསོལ༔
མཐོལ་བཤགས་བཟོད་གསོལ་དམ་པ་ཡར་བཞེས་ལ༔ མཐོལ་བཤགས་བཟོད་གསོལ་དམ་ སྒྲིབ་མེད་ཚངས་པའི་དངོས་གྲུབ་སྩལ་དུ་གསོལ༔ ཡི་གེ་བརྒྱ་པ་བཟླས་ཤིང་ནོངས་
ས
637
ম

གཏེར་ ལྷོ་ནུས་ལྡན་གསུང༌། གསར།
པ་བཤགས༔ ཉ་སྟོང་ཚེས་བརྒྱད་ལོ་དུས་ཐམས་ཅད་དུ༔ ཚོགས་དང་སྐོང་བའི་ཆོ་ག་འདི་འབད་ཅིང༔ ཉམས་ཆག་འཆོས་ན་ཚེ་འདིར་བདེ་ལེགས་ཤིང༔ མཐར་ཐུག་
བྱང་ཆུབ་བདེ་བླག་ཉིད་དུ་ཐོབ༔ དེ་ཕྱིར་རྗེ་འབངས་དག་པའི་འཁོར་ཚོགས་རྣམས༔ ཆག་མེད་ཉམས་སུ་ལོངས་ལ་གཡར་དམ་མཛོད༔ མ་འོངས་གསུང་གི་སྲས་ལ་ངས་
བཤད་ཀྱིས༔ ཕྱི་རབས་ཀུན་གྱིས་ཐེ་ཚོམ་བྲལ་བ་ཡིས༔ ཉམས་སུ་ལོངས་དང་བདེན་འབྲས་ཐོབ་པར་འགྱུར༔ ས་མཱ་ཡ༔